पाठ 17
दावीदाला राजा करण्यात येते
शिक्षक मार्गदर्शिका  ·  पाहा, ऐका आणि जगा – पुस्तक 4: देवाचे सेवक
	उद्देश
	देवानेच आपल्याला राजा केले हे दावीद कधीही विसरला नाही हे मुलांना दाखवणे.

	शास्त्रवाचन
	1 शमुवेल 31:1-7; 2 शमुवेल 5:1-12, 22-25; 6:12-19; 7:18-24

	पाठांतर वचन
	स्तोत्र 1:4
दुष्ट असे नाहीत! ते वाऱ्याने उडून जाणाऱ्या भुशासारखे आहेत.



पाठाचे सादरीकरण
सुरुवात
कामाच्या ठिकाणी नवीन व्यक्तीची नेमणूक झाल्यावर काय होते यावर मुलांशी चर्चा करा. संभाव्य उत्तरे: अनेक लोक अभिनंदन करतात किंवा त्या व्यक्तीच्या सन्मानार्थ चहापान किंवा जेवण दिले जाते.
पाठातील मुख्य मुद्दे
	1.पलिष्ट्यांनी पुन्हा इस्राएलवर हल्ला केला आणि शौल व त्याचे मुलगे मारले गेले. मग लोक एकत्र आले आणि त्यांनी दावीदाला राजा केले. दावीद राजा झाल्यावर सर्वांना आनंद झाला (1 शमु 31:1-7). चित्र 17 दाखवा. दावीदाचे राजा म्हणून स्वागत करणारे सर्व प्रकारचे लोक दाखवा: याजक, सैनिक, प्रौढ तसेच वृद्ध लोक आणि मुले (2 शमु 5:1-5).
	2.चित्रात दावीदाने राजा आणि सैनिक असे दोन्ही पोशाख केलेले आहेत, कारण त्याने आपल्या लोकांवर राज्य केले आणि युद्धात त्यांचे नेतृत्व केले. त्याने यरुशलेमाला आपली राजधानी केले. ते जिंकण्यास कठीण असे शहर होते, पण दावीदाने आपल्या सैनिकांना पाण्याच्या बोगद्यातून आत नेले. देवाने दावीदाला पलिष्ट्यांवरही विजय दिला (2 शमु 5:1-9, 20-25).
	3.दावीदाने चांगले राज्य केले. त्याने देशाची प्रगती केली आणि आपल्या लोकांची काळजी घेतली. देवानेच आपल्याला राजा केले हे त्याला माहीत होते (5:11-12).
	4.दावीदाने कराराचा कोश यरुशलेमात परत आणला (पाठ 8 पाहा). तो मोठ्या उत्सवाचा दिवस होता आणि सर्वांना जेवणाच्या भेटी देण्यात आल्या. दुःखाची गोष्ट म्हणजे दावीदाची पत्नी मीखल हिला राजाने सर्व सामान्य लोकांबरोबर उत्सव करणे आवडले नाही (6:12-23). दावीदाने देवाला आभाराची गीते आणि प्रार्थना अर्पण केल्या. मेंढपाळ मुलाला देवानेच राजा केले हे तो कधीही विसरला नाही (17:18-24).
कथेला आपला प्रतिसाद
कामावर बढती मिळालेल्या पण नंतर आपल्या यशाचा इतका गर्व झालेल्या की त्याने/तिने कोणतेही उपयुक्त काम करणे थांबवले अशा एका व्यक्तीची गोष्ट रचा. हा आपल्या सर्वांसाठी मोह आहे. आपली स्तुती होते आणि बढती मिळते तेव्हा आपण काम करण्यासाठी खूप महत्त्वाचे झालो आहोत असे आपल्याला वाटू शकते.
राजा झाल्यानंतरही दावीद देवाचा नम्र सेवक राहिला. आज तो आपल्यासाठी आदर्श आहे.
पाठांतर वचन पक्के करा

